ДОГОВОР ЗА КОНЦЕСИЯ

Днес, ........... година  20     , в град .................., между: 

........................................................, упълномощен да сключи договора от името на ............................................. съгласно решение № ................, наричан по-долу накратко КОНЦЕДЕНТ - от една страна, и от друга страна

".................................." ...., вписано в търговския регистър при ................. съд с решение № .......... от ...... г, регистрирано по ф. д. № ................., със седалище и адрес на управление: .............. ............................................................................, БУЛСТАТ: ..............., представлявано от .... ............................ ........................., ЕГН: .............., в качеството му на .......... ........................................, притежаващ документ за самоличност: л.к./паспорт № ..............., издаден на ................. от ............. със срок на валидност ..............., наричано по-долу накратко КОНЦЕСИОНЕР, определен чрез .............................................................. 

на основание на чл. 65, ал. 1 и 2 от Закона за концесиите, чл. 97, ал. 1 от Правилника за прилагане на Закона за концесиите, решение № .... на ........................................ за предоставяне на концесия върху обект - публична държавна/общинска собственост (собственост на публичноправна организация), а именно ...................................................... ..........................,

се сключи настоящият договор за следното: 

I. ЦЕЛ НА ДОГОВОРА

Чл. 1. С настоящия договор страните уреждат отношенията помежду си относно предоставянето на концесия върху обект - ........................ ............................................................................. .............................................................................

Чл. 2. С настоящия договор страните уреждат отношенията помежду си, свързани с основните параметри на концесията по чл. 1. С приложения към този договор могат да бъдат конкретизирани правата и задълженията на страните по него, съобразно със сроковете, уговорени в тях. 

II. ТЪЛКУВАНЕ

Чл. 3. (1) Заглавията на главите от договора за концесия са за удобство на препратките и няма да се вземат под внимание при тълкуване на клауза на договора.

(2) В случай на противоречие или несъответствие между клауза на договора за концесия и приложение към него, клаузите на договора за концесия ще имат предимство пред текста на приложението.

(3) Ако са налице приложения към договора за концесия, същите стават неразделна част от договора и позоваването на договор за концесия включва и позоваване на приложенията (освен когато изрично е посочено обратното). 

III. ПРЕДМЕТ НА ДОГОВОРА

Концесия

Чл. 4. С този договор концедентът предоставя на концесионера, а концесионерът приема да упражнява право на експлоатация върху обект ......... ............................................................................, включително инфраструктура и принадлежностите, които го обслужват. 

Изключителност

Чл. 5. (1) Концедентът гарантира изключителното право на концесионера да осъществява правата по чл. 4 от договора за концесия за срока на договора в съответствие с условията и сроковете, предвидени в настоящия договор, в закона и приложимите разрешителни.

(2) Освен при необходимост и като последица от форсмажорно събитие или нарушение на договора от концесионера, концедентът няма право да сключва договори с трети лица или да извършва или да пропусне да извърши действие, което засяга неблагоприятно изключителните права на концесионера, предоставени по силата на този договор. 

Обхват на концесията

Чл. 6. (1) Концесията включва осъществяването на право на експлоатация върху описания по-горе обект за срока на концесията. Наред с това тя ще включва изпълнението и осъществяването на всякакви други задължения от страна на концесионера, предвидени в настоящия договор и нормативните изисквания.

(2) Обхватът на концесията ще включва осъществяването и изпълнението от страна на концесионера на концесионни и съпътстващи права, оперирането, поддръжката и техническата експлоатация на обекта на концесията.

(3) Концесионерът ще изпълнява задълженията си за своя сметка и на свой риск. 

IV. ОБЕКТ НА КОНЦЕСИЯТА

Индивидуализация на обекта

Чл. 7. Обектът на концесия се индивидуализира, както следва:

1. с местонахождението си - .....................................;

2. с ............................. (посочват се други индивидуализиращи признаци) ......................... 

V. СРОК НА КОНЦЕСИЯТА

Срок на договора за концесия

Чл. 8. (1) Този договор за концесия има срок на действие от датата на подписването му до изтичане на срока на концесията, респ. до прекратяване на договора за концесия, в зависимост от това кой от двата момента настъпи по-рано.

(2) Срокът на концесията е ....... години. 

Продължаване на концесионния договор

Чл. 9. При смърт на физическото лице концесионер или при прекратяване на юридическото лице концесионер с правоприемник, в срок до три месеца от вписването в търговския регистър на правоприемника, той може да поиска продължаване на концесионния договор с него, ако изпълнява условията по чл. 72 от ЗК. 

VI. УСЛОВИЯ ЗА ОСЪЩЕСТВЯВАНЕ НА ДОГОВОРА ЗА КОНЦЕСИЯ

Приложими разрешителни

Чл. 10. (1) Приложимите разрешителни включват разрешения, лицензии, съгласия, одобрения, и други разрешителни актове, необходими за осъществяване на концесията и съответстват на изискванията на закона.

(2) Разходите, таксите и други подобни за кандидатстване, издаване и получаване, запазване, респ. продължаване на действието на приложимите разрешителни са за сметка на концесионера.

(3) Концесионерът е длъжен да се съобразява със закона и приложимите разрешителни през цялото време на изпълнение на договора за концесия.

Непрехвърлимост на правата и задълженията по договора. Забрана за разпореждане и обременяване

Чл. 11. (1) Правата и задълженията по договора за концесия не могат да се прехвърлят на трети лица.

(2) Концесионерът няма право:

1. да продава, прехвърля, възлага или по друг начин да се разпорежда с обекта на концесията и/или инфраструктурните елементи и принадлежности, или части от тях. Концесионерът няма право да учредява обезпечение върху обекта на концесията, независимо дали изграждането му е довършено или не, и/или инфраструктурните елементи и принадлежности, предоставени му за ползване по силата на този договор, или върху част от тях;

2. да сключва договори, съгласно които обекта на концесията, независимо дали изграждането му е довършено или не, и/или инфраструктурните елементи и принадлежности, предоставени му за ползване по силата на договора за концесия, или част от тях, се предоставят на трети лица под наем;

3. да извършва нито лично, нито чрез трети лица, действие или бездействие, в резултат на което правото на собственост на концедента върху обекта на концесията и/или инфраструктурните елементи и принадлежности, или върху част от тях, се прекратява, или си обявява за недействително или се унищожава с обратна сила.

(3) Всяко нарушение на чл. 11, ал. 1 и 2 е неизпълнение на договора за концесия и дава право на концедента едностранно да прекрати този договор без предизвестие, освен ако нарушението е последица от промяна в закона или от действие или бездействие на концедента (а не от умишлено действие или бездействие на концесионера).

(4) Концедентът и концесионерът не могат да продават, прехвърлят, учредяват ограничени вещни права и обезпечения или по друг начин да се разпореждат или обременяват недвижими имоти, необходими на концесионера да изпълнява задълженията му по този договор, доколкото не е договорено друго писмено между страните.

(5) Всяко нарушение на чл. 11, ал. 4 се счита за неизпълнение на концесионера, респ. на концедента, и всяка от страните в този случай има право да прекрати договора едностранно с едномесечно писмено предизвестие, освен когато такова нарушение е последица от действие на закона (а не от умишлено действие или бездействие на концесионера или на концедента). 

Забрана за промяна на предназначението на обекта на концесия

Чл. 12. Концесионерът няма право да изменя предназначението на обекта на концесията. 

Подобрения. Принадлежности

Чл. 13. (1) Концедентът става собственик на всички подобрения и принадлежности, ако такива бъдат изградени по време на срока на действие на настоящия договор, от момента на тяхното изграждане. Концесионерът има право на обезщетение за подобренията, направени след предварително съгласуване с концедента, към момента на прекратяване на договора за концесия по вина на концедента или поради изтичане на срока на договора, по балансовата им стойност.

(2) Принадлежностите са всички вещи, които дори обособени, осигуряват сигурното и нормалното ползване на обекта на концесията. Не е необходимо физически да са свързани с обекта на концесия. Такива са обслужващи стопански постройки и други. Преценката се прави във всеки конкретен случай. Тези вещи са собственост на концедента от момента на тяхното изграждане. 

Прехвърляне на права при прекратяване на договора

Чл. 14. (1) При прекратяване на договора за концесия концесионерът преустановява упражняването на правото на експлоатация и предава обекта на концедента. Концесионерът извършва всички необходими действия за изпълнение на задължението си по настоящата клауза, като предава обекта, освободени от всякакви обезпечения. Това задължение включва и:

1. Предаване на концедента на всички актове, документи, проекти, планове, скици, компютърни записи и други документи, които съдържат или показват, или по друг начин са свързани с обекта на концесия;

2. Предаване на концедента на обекта на концесията в състояние, осигуряващо неговото продължително и сигурно ползване по предназначение, като се има предвид нормалната амортизация за периода на ползването.

3. Ако към датата, на която трябва да се предаде обекта на концесия, той не е в състояние, осигуряващо ползването му за срок от минимум от ....... ..... години от датата на предаване, концесионерът се задължава да го преведе в годно състояние за своя сметка. При неизпълнение концедентът има право на неустойка в размер на ....% от последното дължимо концесионно плащане.

(2) Когато изпълнението на задължението по ал. 1 не може да бъде извършено към датата на прекратяване на договора по причина, независеща от концесионера, концесионерът полага грижата на добрия стопанин, за да го изпълни в най-краткия възможен срок като държи обекта на концесията от името на концедента и изпълнява задълженията си по договора за концесия. Рискът в този период се носи от концедента. 

Спазване на специалните нормативни изисквания

Чл. 15. (1) При упражняване на правата по концесията, както и на съпътстващите права, концесионерът е длъжен да спазва всички изисквания относно опазване на човешкото здраве, водностопанските съоръжения, околната среда, защитените територии и обекти, националната сигурност, отбраната на страната и опазването на обществения ред съобразно със закона.

(2) Концесионерът е длъжен да уведомява незабавно концедента за нововъзникнали обстоятелства, създаващи опасност за националната сигурност, отбраната и обществения ред на страната. 

Спазване на нормативни изисквания,

Чл. 15а. При осъществяване на правата по концесията концесионерът е длъжен:

1. да изпълнява нормативните изисквания, свързани с опазването на човешкото здраве, околната среда, земните недра, околната среда, водите, защитените със закон територии и обекти, културни и исторически паметници, включително чрез предвиждане в инвестиционната си програма на средства и мерки за това;

2. да разработва и да представя за съгласуване от концедента и от компетентните държавни органи програма за опазване и възстановяване на околната среда за всеки ................ период от срока на концесията, както и да предвиди средства по конкретните мероприятия; в срок до ............ от подписването на концесионния договор да представи за съгласуване от концедента и от компетентните държавни органи програма за опазване и възстановяване на околната среда за първия период, която става неразделна част от концесионния договор;

3. да спазва условията в издаденото от министъра на околната среда и водите решение по оценка на въздействието върху околната среда;

4. да уведомява незабавно концедента за нововъзникнали обстоятелства, създаващи опасност за околната среда, както и за защитени със закон територии и обекти;

5. да не допуска извършването на незаконно строителство или други дейности на концесионната територия, които могат да унищожат, увредят или след продължителен срок да променят качеството и количеството на обекта на концесията и да увредят природната среда;

6. да предвижда в инвестиционната програма средства и мерки за борба със свлачищата, ерозията и абразията в случаите, когато пряко или косвено се застрашава целостта на обекта на концесията. 

Спазване на техническите и технологични стандарти

Чл. 16. При осъществяване на правата по концесията и на съпътстващите права, концесионерът е длъжен да спазва установените технически и технологични стандарти, свързани с изграждането на обекта на концесия, с добива на подземни богатства, с ползването на водните ресурси в периода на срока на концесията. 

Счетоводни отчети

Чл. 17. Концесионерът представя на концедента копия от проверените си годишни финансови отчети в срок до 1 март след края на финансовата година на концесионера. Счетоводните отчети трябва да бъдат одитирани в съответствие с националните и международните счетоводни стандарти. 

Форсмажорни събития

Чл. 18. (1) Страните не отговарят за изпълнение на задълженията си при настъпването на форсмажорно събитие. Срокът за изпълнение на задължението се продължава съобразно с периода, през който изпълнението е било спряно от форсмажорното събитие. Клаузата не засяга права или задължения на страните, които е трябвало да възникнат или да бъдат изпълнени преди настъпването на форсмажорното събитие.

(2) Страна, която е засегната от форсмажорно събитие, трябва в най-кратък срок след като бъде установено форсмажорното събитие, да уведоми другата страна и да й представи доказателство за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично дава последващи известия за начина по който и степента в която е спряно изпълнението на задълженията й.

(3) Концедентьт и концесионерът не носят отговорност към другата страна по отношение на вреди, които последната е претърпяла като последица от форсмажорно събитие.

(4) През времето, когато изпълнението на задълженията на страна е възпрепятствано от форсмажорно събитие, за което е дадено известие в съответствие с ал. 2 и до спирането на действието на форсмажорното събитие:

1. Страните предприемат всички необходими действия, за да избегнат или смекчат въздействието на форсмажорното събитие и доколкото е възможно да продължат да изпълняват задълженията си по този договор за концесия, които не са възпрепятствани от форсмажорното събитие;

2. Страните се консултират помежду си в най-краткия възможен срок относно влиянието на форсмажорното събитие относно необходимостта от изменение на някои от условията на договора за концесия, като се отчитат неблагоприятните ефекти, резултат от форсмажорното събитие и възможността на концесионера да избегне или сведе до минимум неблагоприятното въздействие на форсмажорното събитие.

(5) Страните възстановят изпълнението на този договор за концесия веднага щом е практически възможно след приключване на форсмажорното събитие.

(6) При наличието на форс мажор концесионерът е длъжен да допусне и да търпи трети лица, посочени от концедента, да ползват съответния обект, без да има право на обезщетение или компенсация за това. 

VII. КОНЦЕСИОННО ПЛАЩАНЕ

Еднократно концесионно плащане

Чл. 19. Концесионерът дължи на концедента еднократно концесионно плащане в размер на .......... лв. Еднократното концесионно плащане се заплаща към момента на подписване на този договор за концесия. 

Годишно концесионно плащане

Чл. 20. (1) Срещу предоставените от страна на концедента концесионни и съпътстващи права концесионерът дължи заплащане на годишно концесионно плащане.

(2) Годишното концесионно възнаграждение е в размер на......% от нетните годишни приходи от концесионната дейност.

(3) Окончателният размер на дължимото годишно концесионно възнаграждение се изчислява на базата на изготвени от концесионера годишен финансов отчет и изготвена от концесионера допълнителна справка на база на счетоводните регистри на концесионера за нетните приходи от концесионната дейност за годината, предхождаща тази, за която то се дължи. Концесионерът представя годишния финансов отчет и допълнителната справка до края на месец март на следващата година.

(4) Концесионерът заплаща на концедента дължимото годишното концесионно плащане, изчислено като абсолютна стойност на база на представените по-горе документи за всяка календарна година, на две равни вноски, както следва: първа вноска на годишното концесионно плащане - до .......... и втора вноска на годишното концесионно плащане - до ..............

(5) Последното годишно концесионно плащане е концесионно плащане за последната календарна година от срока на концесията. То се дължи от концесионера към момента на изтичане на срока на концесията, освен ако последният не бъде продължен при условията на чл. 72 от Закона за концесиите. В тези случаи изискуемите от чл. 72, ал. 1 от ЗК документи се представят в тримесечен срок от вписване в правоприемника в търговския регистър.

(6) Годишното концесионно плащане е дължимо след началния срок на концесията и не подлежи на промяна за срока на концесията.

(7) Възнаграждението е платимо по банков път. 

VIII. ОСНОВНИ ПРАВА И ЗАДЪЛЖЕНИЯ НА СТРАНИТЕ ПО ДОГОВОРА

Задължения на концедента

Чл. 21. (1) Концедентът е длъжен за срока на договора за концесия да предостави на концесионера изключителните права на експлоатация върху обекта и да не предоставя през времетраенето на срока на договора такива права на трети лица.

(2) Концедентът се задължава: .......................................... ............................................................................. 

Права на концедента

Чл. 22. (1) Концедентът има право да получи описаните в настоящия договор концесионни плащания.

Правата на концедента включват всички описани в договора задължения на концесионера.

Чл. 23. Основни права на концесионера

Концесионерът има право за срока на договора за концесия:

1. да експлоатира обекта на концесия съобразно със сроковете и условията, уговорени в този договор за концесия и съобразно с неговите приложения;

2. да ползва за срока на договора цялата налична техническа, хидрогеоложка, проектна документация - собственост на концедента;

3. да уведомява концедента за случаите на нарушение на правата, предоставени му с този договор за концесия; 

Основни задължения на концесионера

Чл. 24. Концесионерът е длъжен:

1. Да спазва изискванията за безопасни и здравословни условия на труд в обекта на концесията, като внедрява нови технологии за експлоатация, намаляващи рисковете от трудови злополуки;

2. Да спазва задължението си за извършване на инвестиции относно техния вид, размер и срокове; 

3. Да изпълнява всички други свои задължения, описани в настоящия договор. 

Конкретизиране на правата и задълженията на страните

Чл. 25. Правата и задълженията на страните са конкретизирани в приложения № ........ към договора за концесия съобразно с офертата на концесионера при участие в процедурата за определяне на концесионер. 

IХ. ГАРАНЦИИ ЗА ИЗПЪЛНЕНИЕ НА ЗАДЪЛЖЕНИЯТА ПО ДОГОВОРА ЗА КОНЦЕСИЯ

Гаранция за изпълнение на инвестиционната програма

Чл. 26. (1) Концесионерът се задължава да предостави на концедента безусловна и неотменяема банкова гаранция, издадена от банка, одобрена от концедента, като гаранция за изпълнение на инвестиционната програма в размер на ..........% от стойността на планираните инвестиции за съответната година, съобразно с инвестиционната му програма, приложение № .... към настоящия договор.

(2) Гаранцията за изпълнение на инвестиционната програма се предоставя от концесионера до ........ на текущата година.

(3) При неизпълнение на задължението на концесионера за извършване на планираните инвестиции за съответната година, концедентът има право да усвои представената банкова гаранция.

(4) Изпълнение на инвестиционната програма се доказва на база на изготвени и предадени от концесионера доклади за изпълнението й.

(5) Концесионерът представя на концедента доклад за изпълнение на инвестиционната програма до ...... на годината, следваща тази, за която се отнася. Концедентът има право да проверява данните и обстоятелствата, отразени в доклада. При констатирани несъответствия между доклада и фактическото изпълнение на задълженията по инвестиционната програма концедентът има право да усвои предоставената му банкова гаранция до размера на неизпълнението. 

Гаранция за плащането на годишното концесионно възнаграждение

Чл. 27. (1) За гарантиране на изпълнението на годишното концесионно плащане концесионерът се задължава да внесе парична гаранция, в размер ...... на сто от концесионното плащане. Гаранцията се представя на концедента в срок до ....... януари на текущата година.

(2) Гаранцията се внася еднократно в срока по ал. 1.

(3) В случай на неспазване на сроковете за заплащане на годишното концесионно плащане дължимото от концесионера плащане се прихваща от концедента от паричната гаранция, като в тези случаи концесионерът дължи внасяне на нова гаранция в определения в ал. 1 срок. 

Гаранция за изпълнение на задълженията, свързани с опазване

Чл. 28. (1) За осигуряване изпълнението на задълженията, свързани с опазване на околната среда и охраната на труда, концесионерът открива специална банкова сметка в банка, съгласувана с концедента, в която отчислява ежегодно ................ лева.

(2) Дължимата по ал. 1 сума се внася по откритата специална банкова сметка до ............ на текущата година.

(3) Средствата по този член ще се натрупват за целия срок на действие на договора за концесия. Титуляр на специалната банкова сметка е концесионерът. Средствата по специалната банкова сметка ще принадлежат на концесионера, като концедентът няма да има право да се разпорежда с тях. Концесионерът обаче има право да се разпорежда и ползва сумата по специалната банкова сметка само за целите, предвидени в ал. 1. Сумите се теглят след предварително одобрение на концедента на направените разходи по предоставена от концесионера план-сметка. 

Гаранция за изпълнение на задължението за предаване на обекта

на концесия в състояние, позволяващо продължителното и безпроблемно

ползване след прекратяване на договора за концесия

Чл. 29. (1) За гарантиране на задължението за предаване на обекта на концесия в състояние, позволяващо продължителното и безпроблемно ползване след прекратяване на договора за концесия, концесионерът се задължава да внесе парична гаранция в размер на ..........% от последното дължимо концесионно плащане.

(2) Гаранцията се внася еднократно в срока по чл. 27, ал. 1.

(3) В случай на неизпълнение на задължението на концесионера по чл. 14, концедентът има право да усвои паричната гаранция по ал. 1. 

Срок за изпълнение на задълженията на концесионера

Чл. 30. В едномесечен срок от подписването на договора за концесия концесионерът удостоверява с документ, издаден от банкова институция, откриването на специалната банкова сметка по чл. 28. 

X. КОНТРОЛ ПО ИЗПЪЛНЕНИЕ НА ЗАДЪЛЖЕНИЯТА НА СТРАНИТЕ

Чл. 31. Контролът по изпълнението на договора за концесия се осъществява от .............................................................. ......................................................................... 

XI. ОТГОВОРНОСТ ПРИ НЕИЗПЪЛНЕНИЕ НА ЗАДЪЛЖЕНИЯТА ПО ДОГОВОРА

Неизпълнение на договора за концесия

Чл. 32. Неизпълнение на договора за концесия е всяко пълно неизпълнение или забавено, респ. неточно, изпълнение на задълженията на страните, предвидени и уредени в договора за концесия, в закона, правилника за неговото прилагане и други задължителни актове, които регламентират извършването на концесионната дейност, съпътстващите права, упражняването на правото на експлоатация. 

Забавено изпълнение на паричните задължения

Чл. 33. (1) При забавено изпълнение на задължението за плащане на годишното концесионно плащане по договора за концесия до ...... дни от датата на падежа, концесионерът дължи на концедента годишното концесионно плащане, увеличено с лихва за забава в размер на законната лихва, установена за страната за времето на забавата.

(2) При забавено изпълнение на задължението за плащане на годишното концесионно плащане по договора за концесия повече от .......... дни от датата на падежа, концесионерът дължи на концедента дължимото годишното концесионно плащане, лихвата по ал. 1 за времето на забавата и неустойка в размер на ......% на ден върху стойността на дължимата, но неизплатената част от годишното концесионно плащане за периода, надвишаващ срока на забавата по ал. 1, но не повече от .........%.

(3) При забавено изпълнение на задължението за плащане на годишното концесионно плащане по договора за концесия повече от ......... дни от датата на падежа, концедентът има право да прекрати едностранно договора за концесия съгласно правилата на главата "Прекратяване на договора за концесия". 

Неизпълнение или забавено изпълнение на други задължения по договора

Чл. 34. (1) В случай на неизпълнение на инвестиционната програма концесионерът дължи неустойка в размер ......%, начислени върху неизпълнената част от инвестиционната програма, в частта, в която неизпълнението не се покрива от гаранцията за изпълнение на инвестиционната програма. Тази неустойка е дължима независимо от гаранцията за изпълнение на инвестиционната програма.

(2) В случай на пълно неизпълнение или забавено, неточно изпълнение на всяко друго задължение по договора за концесия от страна на концесионера, последният дължи на концедента неустойка в размер на .............. лв. 

Неизпълнение на концедента

Чл. 35. (1) В случай на пълно неизпълнение или забавено, неточно изпълнение на всяко друго задължение по договора за концесия от страна на концедента, последният дължи на концесионера обезщетение за действително претърпените вреди и пропуснати ползи.

(2) В случай на неизпълнение на задължение на концедента на разпоредбите на чл. ..., чл. ..., чл. ..., концесионерът има право да прекрати едностранно договора за концесия с едномесечно писмено предизвестие. 

XII. РАЗВАЛЯНЕ НА ДОГОВОРА

Чл. 36. Разваляне на договора е допустимо в случаите на виновно неизпълнение от страна на концесионера, когато:

1. допусне значително неизпълнение на инвестиционната програма - такова е неизпълнение на ....% от инвестиционната програма за съответния годишен период;

2. извършва нарушение на закона, на договора за концесия, което не е преустановено в едномесечен срок от получаване на писмено предупреждение за това от страна на концедента;

3. не поддържа обекта на концесията в съответствие с техническите и технологични изисквания и стандарти, въпреки пристигналото писмено едномесечно предварително предупреждение;

4. при неизпълнение или забавено изпълнение на което и да е парично задължение по договора за концесия за повече от .... дни, въпреки пристигналото писмено едномесечно предварително предупреждение;

5. не представи гаранциите по договора за концесия;

6. в други случаи, уредени в настоящия договор.

Чл. 37. Концесионерът има право едностранно да развали договора в случай, че концедентът виновно не изпълни задължението си да оказва правно съдействие срещу фактически действия или претенции на трети лица, които пречат на упражняване на правата по концесията и на съпътстващите права, както и на осъществяване на концесионната дейност. 

XIII. ПРЕКРАТЯВАНЕ НА ДОГОВОРА ЗА КОНЦЕСИЯ

Прекратяване на договора за концесия

Чл. 38. Договорът за концесия се прекратява в следните случаи:

1. С изтичането на срока на договора за концесия;

2. По взаимно съгласие на страните с ....-месечно писмено предизвестие, при условие че концесионерът е изпълнил финансовите си задължения по договора за концесия;

3. В случай на настъпване на форсмажорно събитие, продължило повече от ...... месеца, освен ако страните имат интерес от продължаването на договора за концесия;

4. Чрез разваляне от изправната страна при виновно неизпълнение на задължения по договора за концесия от другата страна;

5. При смърт на физическото лице или при прекратяване на юридическото лице на концесионера с правоприемник, освен ако не е сключен договор за продължаване на концесионния договор;

6. При влязло в сила съдебно решение за обявяване на несъстоятелност на концесионера;

7. По силата на съдебно решение.

8. С погиване на обекта на концесията

9. При смърт на физическото лице или при прекратяване на юридическото лице концесионер без правоприемник;

10. При последващо възникване на опасност за националната сигурност и отбраната на страната, за околната среда, за човешкото здраве, за защитените територии, зони и обекти и за обществения ред. 

Начин на прекратяване и приложимо право

Чл. 39. (1) Прекратяването на договора се констатира с протокол, който се подписва от двете страни и установява имуществените отношения, които възникват при прекратяването.

(2) Ако съгласие по подписването на протокола не може да бъде постигнато, се прилагат разпоредбите на глава "Спорове и приложимо право". 

XIV. ПОВЕРИТЕЛНОСТ

Чл. 40. (1) Страните по договора нямат право за срока на концесията или след датата на прекратяване да предоставят информация, съдържаща се в настоящия договор, на трети лица освен след изричното писмено съгласие за това на насрещната страна.

(2) Информацията по предходната алинея включва и обстоятелства, свързани с търговската дейност, техническите процеси, проекти или финанси на концесионера или във връзка с ноу-хау, изобретения или рационализации или други въпроси, свързани с проекта.

(3) Всяка страна полага грижата на добрия търговец, за да осигури нейният персонал да се съобразява с разпоредбите на настоящия член.

Чл. 41. Разпоредбите на предходния член не трябва да се прилагат към:

1. Информация, която е станала публично достъпна без нарушение на този договор за концесия;

2. Информация, която едната или другата страна получава от трето лице без придружаващо я задължение за поверителност по отношение на третото лице и когато това трето лице не е в нарушение на задължение да пази такава информация поверителна;

3. Информация, която е одобрена за разгласяване с писмено съгласие на другите страни;

4. Информация, която една от страните трябва да разкрие по силата на закона;

5. Информация, която концедентът трябва да разкрие в хода на изпълнение на своите публични и държавни дейности, и

6. Информация, разкрита от страна по договора на нейните директори, служители, работници, подизпълнители, представители или консултанти, когато това е свързано с изпълнение на задължения съгласно този договор и при условие, че изброените по-горе трети лица са обвързани със задължение за поверителност по отношение тази информация. 

XV. СПОРОВЕ И ПРИЛОЖИМО ПРАВО

Чл. 42. Всички спорове между страните се уреждат със споразумение между тях. Ако такова не може да бъде постигнато, споровете се разрешават от Арбитражния съд при българска стопанска камара.

Чл. 43. В случаи на непълноти на договора се прилагат разпоредбите на българското законодателство.

XVI. ЗАКЛЮЧИТЕЛНА РАЗПОРЕДБА

Чл. 44. Всички права и задължения на страните по концесията са уредени в договора за концесия и приложения към него. Изменения и допълнения могат да се правят само при взаимно съгласие на страните и в писмена форма. 

КОНЦЕДЕНТ: ............  	КОНЦЕСИОНЕР: .............